**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**HEA TAHTE KOKKULEPE**

OÜ EK Rae,

OÜ Eesti Killustik

ja

Rae valla

vahel

11. mail 2021. a.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**HEA TAHTE KOKKULEPE**

Käesolev koostööleping (edaspidi **Kokkulepe**) on sõlmitud 11. mail 2021

1. **OÜ EK Rae**, registrikood 14943840, asukoht Harju maakond, Tallinn, Kesklinna linnaosa, Pärnu mnt 158/1, 11318, e-post: info@eestikillustik.ee, mida esindab juhatuse liige Kaire Lukkanen-Jaas (edaspidi **EK Rae**);
2. **OÜ Eesti Killustik**, registrikood 10126848, asukoht Jõgeva maakond, Põltsamaa vald, Rõstla küla, Rõstla paekivikarjäär, 48022, e-post: info@eestikillustik.ee, mida esindavad juhatuse liikmed Kaire Lukkanen-Jaas ja Ole Sein (edaspidi **Eesti Killustik**, kes on ühtlasi EK Rae ainuosanikuks);
3. **Rae vald (Rae Vallavalitsuse kaudu)**, registrinumber 75026106, asukoht Harju maakond, Rae vald, Aruküla tee 9, Jüri alevik, 75301, e-post: info@rae.ee, mida esinda abivallavanem Priit Põldmäe (edaspidi **Vald**);

keda edaspidi nimetatakse eraldi „**Pool**“ ja koos „**Pooled**“ vahel.

**VÕTTES ARVESSE, ET**

1. Kaevandaja on 15.02.2021. a. esitanud Keskkonnaametile taotluse väljastada keskkonnaluba kaevandamiseks Väo VIII lubjakivikarjääris (edaspidi **Taotlus**), mis asub Rae vallas, Soodevahe külas riigile kuuluvatel kinnistutel Lagendiku (katastritunnus 65301:001:4400), Vahemetsa (katastritunnus 65301:001:5007), Metsavälu (katastritunnus 65301:001:5006) ja eraomandisse kuuluvatel kinnistutel Viikmanni-Soodevahe (65301:011:0077), Kassisaba (katastritunnus 65301:011:0131) ja Sepa-Hindreku (katastritunnus 65301:011:0059) (edaspidi üheskoos **Lubjakivikarjäär**);
2. Keskkonnaamet on 15.03.2021. a. teavitanud Valda Taotluse menetlusse võtmisest ning on küsinud Vallalt arvamust Taotluse kohta;
3. Taotluse alusel keskkonnaloa (edaspidi **Keskkonnaluba**) väljastamise korral soovib EK Rae alustada esimesel võimalusel kaevandamistegevusega Lubjakivikarjääris;
4. kaevandamistegevusega kaasneb mõju kohalikule kogukonnale ja piirkonna taristule;
5. Poolte eesmärk on sätestada Poolte õigused ja kohustused seoses kaevandamistegevuse mõjuga;
6. Kokkulepe on Poolte hea tahte väljendus ja kinnitus, et Kokkuleppes sätestatud eesmärkide saavutamiseks tehakse koostööd heas usus, lähtudes kõigi Poolte õiguspärastest huvidest ja kokkulepetest;

sõlmisid Pooled käesoleva kokkuleppe alljärgnevas:

1. **KOKKULEPE JA KINNITUSED**
   1. Pooled teevad koostööd Keskkonnaloa menetluses ning Keskkonnaloa väljastamise järgselt eesmärgiga leevendada Kaevandamistegevusest tekkivat võimalikku mõju (**Kokkuleppe eesmärk**).
   2. Kokkuleppe eesmärgi saavutamiseks EK Rae ja Eesti Killustik võtavad enda kohustuseks:
      1. Lubjakivikarjääri tegevusest tingitud teekattekahjustuse leevandamiseks freesida ja paigaldada omal kulul uue asfaltbetoonkihi Lubjakivikarjääri teenindusteena kasutatavale Saluste teele (ligikaudne pikkus 735 m) või Linnaaru teele (ligikaudne pikkus 860 m) (sõltuvalt sellest emb-kumb tee teenindusteena kasutusele võetakse) sagedusega 1 kord 10 aasta jooksul (Lisa 1).
      2. tagada Kokkuleppe p. 1.2.1. nimetamata tee väljaehitamine ja parendamine, kui sellise tee kasutuselevõtt Lubjakivikarjääri teenindamiseks osutub vajalikuks ja mõistlikuks;
      3. võimaldada Vallal teehoiutöödeks osta Lubjakivikarjäärist ühes kalendriaastas 1000 tonni Valla soovitud killustikku hinnaga 1 EUR/tonn (lisandub käibemaks) ning seda ületavaid koguseid 20 % soodsamalt hinnakirjas märgitud hindadest;
      4. võtta kasutusele kohased leevendusmeetmed Lubjakivikarjääris töötavate ja sealt väljuvate mootorsõidukite poolt avalikku ruumi ja avalikele teedele kantava pori, tolmu, jne vältimiseks, sh vajaduse korral mootorsõidukite rataste pesemine ja koorma katmine;
      5. sõlmida Lubjakivikarjääriga vahetult piirnevat kinnisasja Uus-Tammiku alalise elukohana kasutava kinnisasja omanikuga (Eha Soots) kokkulepe Lubjakivikarjäärist lähtuva võimaliku keskkonnahäiringu leevendamiseks ja kahju tekkimise korral selle hüvitamiseks;
      6. Lubjakivikarjääris kaevandatud maa korrastamiseks projekti koostamisel lähtuma muu hulgas arhitektuursest visioonist (Lisa 2).
   3. Kokkuleppe eesmärgi saavutamiseks, sh kompenseerimaks Lubjakivikarjääris kaevandamise eelsest raadamisest tekkivat mõju keskkonnale, sõlmivad Vald ja Eesti Killustik eraldi koostöölepingu „Rae vald roheliseks“, milles muu hulgas võtab Eesti Killustik endale kohustuse hüvitada Valla poolt istikute ostmiseks tehtud kulutusi iga-aastaselt summas 5000 EUR, s.o kokku 75 000 eurot vastavalt Lepingu kehtivusajale, ning lisaks osaleda iga-aastaselt Valla korraldatava rohelist mõttelaadi propageeriva sündmuse finantseerimisel. Eelneval aastal Valla poolt kasutamata hüvitis lisandub järgneval aastal hüvitatavale summale.
   4. Vald kinnitab ja võtab oma kohustuseks kajastada Kokkulepet, sh Kokkuleppe p. 1.3. nimetatud koostöölepingut oma arengukavades, samuti oma paremal äranägemisel Valla infolehes, kodulehel, jne.
2. **LÕPPSÄTTED**
   1. Kokkulepe jõustub pärast kõigi Poolte poolt allkirjastamist ja tingimusel, et Keskkonnaamet on EK Raele väljastanud Keskkonnaloa;
   2. Kokkulepe on sõlmitud tähtajalisena ning on kehtiv 15 aasta jooksul Keskkonnaloa väljastamisest. Kokkuleppe võib igal ajal lõpetada Poolte kokkuleppega kirjalikus vormis. Kokkuleppe Pool võib Kokkuleppe erakorraliselt üles öelda mõjuval põhjusel, eelkõige juhul, kui ülesütlevalt Poolelt ei või kõiki asjaolusid ja mõlemapoolset huvi arvestades mõistlikult nõuda Kokkuleppe jätkamist.
   3. Pooled kinnitavad, et neil on kõik õigusaktidest ja põhikirjast tulenevad volitused, nõusolekud ja heakskiidud Kokkuleppe sõlmimiseks ja sellest tulenevate kohustuste võtmiseks ja täitmiseks;
   4. Kui Eesti Killustik peaks võõrandama osaluse EK Raes või EK Rae peaks muul viisil lakkama olemast Eesti Killustiku poolt kontrollitavaks äriühinguks, samuti kui EK Rae peaks võõrandama Lubjakivikarjääris tegutseva kaevandamisettevõtte, kohustuvad Eesti Killustik ja EK Rae tagama, et Kokkuleppest tulenevad õigused ja kohustused lähevad üle vastavalt osaluse või kaevandamisettevõtte omandajale;
   5. Koostöö ja Kokkulepe on avalik ja vaba mistahes konfidentsiaalsuskohustustest.
   6. Kokkulepet saab muuta või täiendada üksnes Poolte kokkuleppel kirjalikus või elektroonilises vormis.
   7. Kokkuleppele kohaldatakse Eesti Vabariigis kehtivat õigust.

Lisa 1 – Teenindusteed;  
Lisa 2 – Arhitektuurne visioon

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OÜ EK Rae OÜ Eesti Killustik

Kaire Lukkanen-Jaas Kaire Lukkanen-Jaas, Ole Sein

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rae vald

Priit Põldmäe